Video: Beendere van grootste dinosourus ooit gevind | Maroela Media
Die femur van die titanosaurus in vergelyking met 'n mens-hoogte Grafika: teratophoneus.deviantart.com
Die versteende beendere van die grootste dinosourus wat tot dusver gevind is, is in Argentinië deur paleontoloë bekend gestel.
Die 150 versteende beendere wat gevind is, het vermoedelik aan 'n titanosaurus behoort, wat tot die laaste groep dinosourusse behoort wat so 95 miljoen jaar gelede geleef het. Dit was plantvretend. Die eerste titanosaursus is eers in 2010 ontdek, maar was nie so groot soos die jongste vonds nie. Die beendere het aan 'n dier behoort wat van die punt van sy neus tot die punt van sy stert 40 meter lank, en 20 meter hoog was.
Die dier het sowat 77 ton, of te wel soveel soos 14 Afrika-olifante geweeg. Dit is sewe ton swaarder as die vorige rekord, 'n argentinosaurus, wat in dieselfde gebied voorgekom het.